Tallinna Nõmme Põhikooli päevakava

1. Tallinna Nõmme Põhikooli päevakava juurde kuuluvad järgmised õppekorraldust reguleerivad dokumendid: tunniplaan, huviringide tunniplaan, ainealaste konsultatsioonide graafik. Need dokumendid reguleerivad kõikide õpilaste sh distantsõppel olevate õpilaste koolipäeva. Nende dokumentidega on võimalik tutvuda kodulehel.

2. Koolimaja avatakse õppeperioodil tööpäevadel kell 7.30 ja suletakse kell 16.00. Koolihoone lahtiolekuajad koolivaheaegadel ja juhul, kui toimuvad muudatused seoses kooliruumide rendile andmisega, määrab kooli direktori asetäitja majandusalal, kes teavitab kooli töötajaid muudatustest ja avaldab info ka kooli kodulehel.

3. Koolis klassi või grupiga toimuva õppetunni pikkus on 45 minutit. Juhul, kui tunniplaanis on ettenähtud paaristunnid, võib õpetaja muuta õppetunni pikkust arvestusega, et kokku toimub 90 minutit õppetööd.

4. Individuaaltunni, konsultatsiooni, õppekäigu, loengu pikkuse otsustab nende läbiviija arvestusega, et õpilased saaksid eakohaselt puhata.

5. Õppetundide ja koolis õppivate klasside söögivahetundide ajakava

|  |  |
| --- | --- |
| Tund | Tunni ajad |
| 1 | 08:20 - 09:05 |
| 2 | 09:15 - 10:00 |
| 3 | 10:15 - 11:00 |
| 4 | 11:15 - 12:00 |
| 5 | 12:15 - 13:00 |
| 6 | 13:15 - 14:00 |
| 7 | 14:10 - 14:55 |
| 8 | 15:00 - 15:45 |

Söögiajad

7:55 – 8:25 hommikupuder

2.vahetund kell 10:00 - 1a, 1b, 2a, 2b, 3a, 3b

3.vahetund kell 11:00 - 4a, 4b,5a, 5b

4.vahetund kell 12:00 - 6a, 6b, 7a, 7b, 7c

5.vahetund kell 13:00 - 8a, 8b, 9a, 9b, 9c, 8v9v

6. Tundide asendamistest, üritustest, võistlustest, spordipäevadest jms tingitud päevakava muudatuste kohta käiv info pannakse välja e Kooli. Samuti informeerivad klassijuhatajad oma klassi õpilasi tunniplaani muudatustest õpilastega kokkulepitud viisil.

7. Alates 03.03.2025 toimuvad tasuta ja tasulised huviringid vastavalt huviringide tunniplaanile, mis on avalikustatud kooli kodulehel.

8. Alates 03.03.2025 toimuvad tugispetsialistide tunnid vastavalt nende tunniplaanile. Õpilasi teavitavad tunniplaanist klassijuhatajad.